દેવનું સતત ધ્યાન, પૂજન તેમજ સ્મરણ કરનારો દેવનાં ઋણમાંથી મુક્ત થતો જાય છે. દેવ થઇને દેવની પૂજા કરવી જોઇએ. દેવો અજરઅમર અને અભય છે તો માનવે પણ તેવા બનવું જોઇએ. માણસે પણ આ ગુણોને પોતાના જીવનમાં સાકારિત કરવાનો સંકલ્પ કરવો જોઇએ. જીવન વિકાસ કરતો કરતો જે દેવની સમીપ જતો જાય છે, દેવનો થતો જાય છે, દેવ થતો જાય છે તે દેવ ઋણમાંથી મુક્ત થાય છે. આ ઋણમાંથી મુક્ત થવાથી ઇચ્છા રાખનારે સતત દેવના થવા તેમજ દેવ જેવા પ્રભાવાન થવા પ્રયત્ન કરવો જોઇએ.